દેવભૂમિ દ્વારકા જિલ્લાના રૃપેણ બંદરમાં આવેલા છપરા વિસ્તારમાં રહેતા યુસુફભાઈ ઈબ્રાહીમભાઈ સમાના બાળકો ત્યાં જ રહેતા મામદ અલીભાઈ સમાના બાળકો સાથે ગઈકાલે સવારે રમતા હતા. આ બાળકો રમતા રમતા ઝઘડી પડતા યુસુફભાઈ તેઓને છોડાવવા માટે ગયા હતા. આ વેળાએ ધસી આવેલા મામદ અલીભાઈ અને આરીફ મામદભાઈએ બોલાચાલી કરી પાઈપ તથા છૂટા પથ્થરના ઘા કરી હુમલો કર્યાે હતો જેમાં એક યુવાનને આંગળીમાં ફ્રેકચર થઈ ગયું છે જ્યારે યુસુફભાઈને માથામાં પથ્થર વાગતા ટાંકા આવ્યા છે તેઓએ પોલીસમાં ફરિયાદ નોંધાવી છે.